Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: általános szabályairól szóló 2004. évi CXL. törvény (Ket.) 32. §-ában és az Étv. módosítása „már eleget tesznek az
Paragraph Index: 459

általános szabályairól szóló 2004. évi CXL. törvény (Ket.) 32. §-ában és az Étv. módosítása „már eleget tesznek az országgyûlési biztos által javasoltaknak, így további módosítás e téren nem indokolt”. Az országgyûlési biztos a választ nem fogadta el, és törvénymódosítási javaslatát fenntartva a miniszterelnöki hivatalt vezetõ minisztert kereste meg, aki arról tájékoztatta, hogy felkérte az ajánlással megszólított, valamint az igazságügyi minisztert, gondoskodjanak a szükséges kormány-elõterjesztés kidolgozásáról. A regionális fejlesztésért és felzárkóztatásért felelõs tárca nélküli miniszter arról értesítette a biztost, hogy az érintett miniszterekkel egyeztetve utóbb arra az álláspontra helyezkedett, hogy valóban szükséges a javasolt módosítás ahhoz, hogy a hatósági eljárás felfüggesztése idõtartama ne számítson be az Étv. szerinti jogvesztõ határidõbe. Az Étv. újabb módosításáig elengedhetetlennek tartja a miniszter a jogalkalmazók fentieknek megfelelõ tartalmú tájékoztatását. Az országgyûlési biztos a választ elfogadta, de hangot adott annak a véleményének, hogy az Étv. legutóbbi módosításának parlamenti vitája alatt javaslatát tárgyalhatta volna az országgyûlés. OBH 6256/2004. A tisztességes eljáráshoz való joggal kapcsolatos visszásságot okoz az egészségügyi intézmény, ha nem tájékoztatja a korlátozottan cselekvõképes beteg gondnokát arról, hogy átszállítják gondnokoltját egy másik egészségügyi intézménybe. A panaszos sérelmezte, hogy gondnokoltját az Országos Pszichiátriai és Neurológiai Intézetbõl (OPNI) az õ elõzetes tájékoztatása és belegyezése nélkül szállították át egy másik egészségügyi intézménybe. Az általános helyettes a tisztességes eljáráshoz való jog sérelmének gyanúja miatt vizsgálatot indított. A vizsgálat eredménye szerint a gondnokkirendelésérõl az OPNI-nak tudomása volt. A gondnokkal, illetve a gyámhivatallal az OPNI szociális munkása tartotta a kapcsolatot. Az OPNI alkalmazásában álló szociális munkás munkaviszonya azonban megszûnt, utódja pár hét múlva kezdte meg a munkát. A beteg utolsó áthelyezése ebben az átmeneti idõszakban történt, ezért maradt el az OPNI részérõl a gyámhivatal azonnali tájékoztatása. Az általános helyettes megállapította, hogy az OPNI a tájékoztatás elmulasztásával megsértette a betegjogokat, mely visszásságot okozott a jogállamiságból eredõ jogbiztonsághoz, ezen belül a tisztességes eljáráshoz fûzõdõ joggal összefüggésben. Az általános helyettes az OPNI fõigazgatójánál kezdeményezte, hogy a betegellátással kapcsolatos intézkedései során a vonatkozó jogszabályi elõírások alapján járjon el, erre hívja fel az irányítása alá tartozó munkatársait, valamint gondoskodjon arról, hogy az általa irányított intézményben a betegjogok maradéktalanul érvényesüljenek. A címzett a javaslattal egyetértett, és az általános helyettes a válaszát elfogadta. 2006/162/II. szám OBH 6322/2004. A tisztességes eljáráshoz való joggal összefüggõ visszásságot okoz az eljáró szerv, ha a jogszerûen visszajáró illeték megfizetésérõl is rendelkezõ határozatában tévesen jelöli meg az eljárni illetékes illetékhivatalt. A panaszosok azt sérelmezték, hogy a Pest Megyei Illetékhivatal hónapok óta nem intézkedik az õket megilletõ fellebbezési illeték visszatérítésérõl. Az általános helyettes a jogbiztonsághoz fûzõdõ jog sérelmének gyanúja miatt vizsgálatot indított, és a Pest Megyei Közigazgatási Hivatal vezetõjét felkérte vizsgálat folytatására. A közigazgatási hivatal mint másodfokú építési hatóság

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes